**ΔΕΛΤΙΟ ΤΥΠΟΥ ΟΛΟΚΛΗΡΩΣΗΣ ΣΕΜΙΝΑΡΙΟΥ**

Με επιτυχία ολοκληρώθηκε το 3ήμερο βιωματικό σεμινάριο εκπαιδευτικών, που διοργάνωσε το Κέντρο Εκπαίδευσης για το Περιβάλλον και την Αειφορία (Κ.Ε.ΠΕ.Α) Φιλιατών-Θεσπρωτίας σε συνεργασία με την Ιερά Μητρόπολη Παραμυθίας, Φιλιατών, Γηρομερίου και Πάργας, την Περιφερειακή Διεύθυνση Α/βάθμιας και Β/βάθμιας Εκπαίδευσης Ηπείρου, τους Δήμους Φιλιατών, Ηγουμενίτσας, Σουλίου και τον Πολιτιστικό Σύλλογο Ελευθερίου Θεσπρωτίας.

Το σεμινάριο με θέμα ««ΜΝΗΜΕΙΑΚΟ ΠΟΛΙΤΙΣΤΙΚΟ-ΧΡΙΣΤΙΑΝΙΚΟ-ΘΡΗΣΚΕΥΤΙΚΟ ΑΠΟΘΕΜΑ ΣΤΗΝ ΠΕΡΙΟΧΗ ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΡΑΜΥΘΙΑΣ, ΦΙΛΙΑΤΩΝ, ΓΗΡΟΜΕΡΙΟΥ ΚΑΙ ΠΑΡΓΑΣ» διεξήχθη κατά το χρονικό διάστημα 13-15 Δεκεμβρίου 2024 με τη συμμετοχή εκπαιδευτικών των περιφερειών: Ιόνιων Νήσων (Κέρκυρας – Λευκάδας) και Ηπείρου, ενώ η εκδήλωση ήταν ανοικτή στο ευρύτερο κοινό κατά την πρώτη ημέρα των εισηγήσεων στο πολιτιστικό Κέντρο «Καρκαμίσι» Παραμυθιάς. Οι εκπαιδευτικοί είχαν την ευκαιρία να ενημερωθούν από τους αξιότιμους ομιλητές, αλλά και να γνωρίσουν από κοντά αξιόλογα θρησκευτικά μνημεία-σημεία Προσκυνηματικού τουρισμού του τόπου μας.

Το Κ.Ε.ΠΕ.Α. Φιλιατών-Θεσπρωτίας αναγνωρίζοντας τη σπουδαιότητα, αλλά και την αλληλένδετη σχέση περιβάλλοντος και πολιτισμού, θα συνεχίσει να αναλαμβάνει τέτοιου είδους πρωτοβουλίες-δράσεις με στόχο την ευαισθητοποίηση και εκπαίδευση των πολιτών.